Mashhur «Karib dengizi qaroqchilari» filmining ssenariy muallifi Jey Volpert vafot etdi

Amerikalik ssenariynavis va prodyuser Jey Volpert Los-Anjelesda 79 yoshida vafot etdi. Bu haqda Deadline internet nashrida ma`lum qilingan, deya xabar qilmoqda O`zbekiston Kinematografiya agentligi Matbuot xizmati. 
Qayd etilishicha, ssenarist Altsgeymer kasalligidan vafot etgan.  
Jey Volpert 1942 yilda Nyu-Yorkda tug`ilgan. Uning eng mashhur asari «Karib dengizi qaroqchilari» franshizasidir. Shuningdek, u Kevin Reynolds tomonidan suratga olingan, aktyorlar Jeyms Kavizel va Gay Pirs bosh rollarni ijro etgan «Graf Monte-Kristo» filmi ssenariysining muallifi hamdir.